liii   r  lin  I  rtii  1  lu  I  iiii  iiiii  lin  i  i  i  i  iiii  iiiir  r   i  i    iiir    iiii  ]   iiiiii   jiiii  iiiii  iiiii   i 

1  KIRKE^AT  FouMms 


Ældste  Russell  M.  Nelson 


På  1.  række  nr.  4  og  5  fra  venstre:  Ældste  Russell  M.  Nelson  med  sin  hustru  Dantzel 


Idste  Russell  M.  Nelson  som 
gæst  ved  de  europæiske  mis- 
sionspræsidenters  seminar. 


I  dagene  fra  den  26.  til  den  29.  oktober 
1987  samledes  alle  missionsægtepar  i 
Europa  i  Frankfurt  for  at  gennemgå  et 
fir-dages  seminar.  Hovedtemaet  var  hvor- 
dan man  kan  øge  antallet  af  dåb  i  Europa. 
Områdepræsidentskabet  sammen  med 
deres  hustruer  var  værter,  og  som  særlig 
gæst  var  ældste  Russell  M.  Nelson  fra 
de  Tolvs  Råd  tillige  med  sin  hustru 


Dantzel. 

Hovedtemaet  i  det  man  blev  præsen- 
teret for,  samt  i  samtalerne  og  workshops, 
var  hvordan  man  kunne  fremskynde  de 
muligheder  der  er  for  at  døbe  nyomvend- 
te  i  Europa.  Konklusionen  der  kunne 
drages  fra  de  givne  instruktioner  samt 
samtaler  der  blev  ført  var,  at  dette  kunne 
kun  opnås  gennem  en  forandring  i  hjertet, 
ikke  blot  blandt  medlemmer  men  også 
missionærer. 


Nøglefaktorerne  er:  1)  inspiration  gen- 
nem retfærdighed,  faste  og  bøn  samt 
studium  af  skrifterne;  2)  enighed  om  at 
stræbe  mod  at  opnå  målet  om  forøget 
dåb  af  nyomvendte;  3)  studium  og  an- 
vendelse af  Mormons  Bog. 

Seminaret  sluttede  med  en  session  i 
templet  i  Frankfurt.  Sessionen  blev  ledet 
af  præsident  F.  Enzio  Busche  og  der 
sluttedes  af  med  et  vidnesbyrdmøde  i 
templets  mødesal. 

D 


KIRKENYT 


Ungdomstempelturen  1987 

Turen  gik  til  Schweiz 


Vi  startede  fra  Priorvej  søndag  den 
18.  10.  klokken  17.00.  Efter  in- 
struktionsmødet,  var  der  afgang 
ca.  18.15.  (En  kunne  ikke  finde  sit  pas, 
og  derfor  blev  vi  cirka  15  minutter 
forsinket). 

48  unge  begyndte  at  mase  ind  i  bussen, 
fødder,  arme  og  tasker  var  alle  vegne, 
men  tilsidst  fandt  vi  os  til  rette,  og 
begyndte  den  23  timer  lange  tur. 

Besøget  i  indkøbscentret  Wertkauf  var 
en  stor  succes,  og  der  blev  købt  slik, 
make-up  og  dåse-sodavand  i  lange  baner. 
En  af  de  flittige  købere  købte  flere  tons 
kakao,  Caro,  chokolade,  nødder  og  Ni- 
veacreme.  Der  var  delte  meninger  om 
maden  i  Wertkauf,  men  den  var  ikke 
så  god  som  ventet. 

Efter  tre  timers  forløb  i  »overflødig- 
hedens land«,  drog  48  mennesker  +  de 
gamle  ledere  videre  i  den  varme,  kvæ- 
lende bus. 

Endelig  fandt  vi  bunkeren  klokken 
16.45.  Gensynsglæden  var  stor  for  dem, 
der  havde  været  der  før.  De  nye  havde 
ikke  så  store  forventninger  og  fandt 
bunkeren  meget  børnevenlig. 

Efter  den  hårde  udpakning  tog  vi  til 
templet.  Det  var  en  oplevelse.  Man 
kunne  se  og  mærke,  at  det  er  Herrens 
hus. 

Tirsdag  stod  vi  op  klokken  7.  (Den 
dag  fik  vi  lov  at  sove  længe).  Vi  tog 
til  Murren.  Vejen  dertil  var  naturskøn, 
set  fra  en  bus.  Kameraerne  kom  frem, 
og  blitzene  vækkede  de  enkelte  sovende. 
Da  vi  nåede  frem,  var  der  tre  valg. 
Svævebanen,  til  10  franc,  vandretur  op 
ad  bjerget,  og  for  de  dovne  +  den  enkelte 
højdeskrækker,  sightseeing  i  den  lille 
landsby.  Mange  af  dem,  der  slæbte  sig 
op  ad  bjerget,  ærgrede  sig  over,  at  de 
ikke  havde  taget  svævebanen,  da  de  hørte 
at  prisen  kun  var  3,25  franc  pr.  mand/ 
dame. 

Kortspillet  »Præsident«  blev  en  ud- 
præget underholdningsmetode,  der  flittigt 
blev  brugt  resten  af  turen. 


Om  aftenen  var  der  dans.  Påklædning 
var  hverdagstøj,  men  mange  piger  brugte 
timer  foran  spejlet  med  pudder  og  krøl- 
lejem.  Lederne  troede  at  de  var  smarte 
og  satte  røde  affaldsposer  rundt  om 
lamperne.  Virkningen  var  meget  god. 
Som  sædvanligt  var  det  pigerne,  der  bød 
drengene  op  (typisk!!!).  Efter  festen  var 
der  knuste  pigehjerter,  men  julelys  i 
andres  øjne. 

Onsdag  morgen  blev  vi  jaget  op  klok- 
ken 5.  Overalt  mødte  man  trætte  øjne. 
Men  de  vågnede  op  på  vejen  til  templet, 
hvor  vi  gik  i  spænding.  Der  var  en  speciel 
ånd  i  templet. 

Ved  middagstid  tog  vi  til  Bern.  Guiden, 
som  vi  skulle  have  haft,  troede  at  vi  skulle 
mødes  klokken  12.30,  men  vi  kom  først 
klokken  13.30,  og  hun  var  derfor  gået. 
Derfor  måtte  vi  deles  i  hold.  Vi  så  en 
masse  ting,  bl.a.  parlamentsbygningen. 
Om  aftenen  var  vi  på  »Marabu«.  Deres 
is  var  fantastiske.  De  var  to  om  at  betjene 
ca.  60  personer.  Derfor  var  der  lidt 
problemer,  men  det  gik. 

Torsdag  stod  vi  først  op  klokken  5.30. 
Vi  var  igen  i  templet,  og  oplevelsen  var 
stadigvæk  speciel.  Om  eftermiddagen 
kunne  vi  selv  vælge,  hvad  vi  ville  lave. 
Mange  spillede  fodbold  og  kort.  Lisa 
Edsberg  +  to  ledere  var  på  vandretur, 
og  de  dovne  slappede  af.  Nogle  hjalp 
lederne  med  at  forberede  festmiddagen. 


Middagen  var  vellykket.  Efter  middagen 
var  der  vidnesbyrdmøde.  Det  var  turens 
højdepunkt  foruden  tempelarbejdet.  Der 
var  en  stærk  ånd  tilstede  og  enkelte  rejste 
sig  flere  gange.  Bagefter  var  vi  igen  ved 
templet,  hvor  der  blev  taget  mange  grup- 
pebilleder. Templet  var  oplyst  og  var 
utroligt  smukt.  Der  blev  ikke  snakket 
så  meget  den  aften,  men  dagbøgerne  blev 
flittigt  brugt. 

Fredag  morgen  blev  vi  tvunget  op 
klokken  5,  fordi  vi  skulle  pakke,  rydde 
op  og  være  ude  inden  klokken  7.  Fra 
7-9  var  vi  på  Herberget  ved  templet,  og 
kørte  derfra  til  Shoppyland.  Der  fik  vi 
brugt  de  sidste  franc  og  bussen  rullede 
atter  videre. 

Hjemturen  ad  de  tyske  autobaner  be- 
gyndte med,  at  vi  var  ivrige  deltagere 
i  motorvejskøer  indtil  vi  nåede  Frankfurt. 
Det  blev  dog  gjort  lidt  behageligt  med 
forskellige  underholdningsnumre,  som 
var  blevet  forberedt  om  morgenen  på 
Herberget. 

De  unge  var  på  hjemturen  besynderlig 
stille  og  aflerede  ved  20-tiden  var  der 
nogle,  som  ytrede  ønske  om  at  sove. 

Vi  nåede  Priorvej  lørdag  klokken  9, 
hvor  der  stod  en  modtagelseskomité. 
Malene  Baasch,  Pernille  Hansen, 
Rikke  Borap-Andersen, 
Paula  Bøving,  Maja  Jepsen, 
Heidi  Bolvig,  Anne  Eriksen. 


 KIRKENW 

Ældste  Franklin  D.  Richards  død 

Han  var  ikke  bare  ordets  hører,  han  var  også  dets  gøren 


Ved  Franklin  Richards  død  er  en 
stor  missionær  gået  bort,  og  som 
hans  søn  sagde  ved  højtidehghe- 
den  i  Assembly  Hall  på  Tempelpladsen: 
»Dette  er  mere  et  missionær-farvelmøde 
end  det  er  en  begravelse.« 

87  år  efter  sin  fødsel  i  Ogden  blev 
ældste  Richards  bisat  ved  en  mindehøj- 
tidelighed i  Tabernaklet,  til  stede  var 
generalautoriteter  med  hvem  han  havde 
tjent  og  sin  familie  som  han  elskede  højt. 

»Han  har  fuldendt  sin  mission  på 
jorden,«  sagde  præsident  Gordon  B. 
Hinckley  i  sine  afsluttende  bemærknin- 
ger. »For  mig  er  det  noget  specielt,  at 
på  hans  fødselsdag  vender  hans  jordiske 
legeme  tilbage  til  jorden  og  hans  sjæl 
er  gået  tilbage  til  den  Gud  der  gav  ham 
liv.« 

Ældste  Richards,  seniormedlem  af  de 
Halvfjers  Første  Kvorum  døde  i  sit  hjem 
den  13.  november  efter  en  kort  sygdom, 
86  år  gammel  (fire  dage  før  sin  fødsels- 
dag). 

Præs.  Hinckley  ledede  bisættelseshøj- 
tideligheden  i  Assembly  Hall  og  af  andre 
generalautoriteter  talte  ældsteme:  Tho- 
mas Monson,  Marvin  Ashton  og  Richard 
Scott.  Præsident  Ezra  Taft  Benson  kunne 


ikke  være  til  stede  idet  han  stadig  led 
af  eftervirkningerne  fra  et  mindre  hjer- 
teanfald tidligere  på  måneden.  Men  pro- 
feten havde  imidlertid  haft  en  kort  te- 
lefonsamtale med  ældste  Richard  den  13. 
og  var  således  den  sidste  der  fik  talt  med 
ham  før  han  døde,  sagde  sønnen. 

I  højtideligheden  der  varede  næsten 
2  timer  kom  talerne  ind  på,  at  ældste 
Richards  sansynligvis  fortsætter  sin  mis- 
sion på  den  anden  side  i  samarbejde  med 
tidligere  kirkeledere  og  venner  som  er 
gået  forud  for  ham.  Ældste  Hinckley 
ledede  den  sidste  session  ved  konferencen 
og  kunne  se  at  der  ville  være  noget  tid 
til  overs.  »Frank  Richards  sad  på  rækken 
lige  foran  mig  og  jeg  kunne  se  ham 
bagfra,  og  jeg  fik  en  stærk  fornemmelse, 
ikke  en  stemme,  men  en  fornemmelse 
af  at  jeg  skulle  kalde  ham  til  at  tale, 
fordi  dette  ville  være  sidste  gang  han  ville 
kunne  bære  sit  vidnesbyrd  til  medlem- 
merne. Jeg  sagde  til  præsident  Benson, 
at  jeg  havde  lyst  til  at  bede  broder 
Richards  tale  til  os.  Og  præsident  Benson 
sagde:  »Ja,  gør  det«.  (Dette  vidnesbyrd 
stod  i  Stjernens  januarnummer).  »Det 
blev  hans  sidste  vidnesbyrd  til  os,«  fort- 
satte broder  Hinckley,  »hans  sidste  of- 
fentlige erklæring  om  sin  tro,  udtalt  med 
overbevisning  og  styrke.  Gud  velsigne 
hans  minde.« 

Ældste  Thomas  Monson  kaldte  ham 
en  betydningsfuld  mand.  »Det  blev  mit 
privilegium  at  kende  ham  som  missionær, 
som  stavsmissionær,  som  stavsmission- 
spræsident  og  en  missionsleder,  og  især 
at  kende  ham  som  vores  missionsleder 
i  det  østlige  Canada  og  i  den  østlige  del 
af  USA.  Han  var  en  del  af  Himlen  sendt 
til  vort  område.  Frank  Richards  ikke 
alene  belærte  om  de  gyldne  spørgsmål, 
han  stillede  dem  også  selv  og  han  opfandt 
dem.  Han  var  et  eksempel  på  den  succes 
der  kommer  når  vi  deler  vort  vidnesbyrd 
med  andre,«  sagde  ældste  Monson  og 
fortsatte:  »Ældste  Richards  udfordrede 
engang  sin  øjenlæge  til  at  blive  døbt. 
Familien  var  aktiv,  men  lægen  havde 


aldrig  tilsluttet  sig  kirken,  og  en  dag 
spurgte  han  ældste  Richards  om  han  ville 
døbe  ham  og  bror  Richards  sagde  ja. 
Lægen  spurgte  så  hvornår  han  kunne 
gøre  det  og  ældste  Richards  sagde  bare: 
»Nu«.« 

Ældste  Ashton  sagde  i  sin  tale,  at 
ældste  Richards  var  et  meget  roligt  men- 
neske med  en  evne  til  at  yde  i  det  stille. 
Han  hjalp  mange  mennesker  financielt. 
Mange  har  fortalt  mig  det,  men  selv  talte 
han  aldrig  derom.  Han  udførte  sine 
pligter  i  og  uden  for  kirken  med  begej- 
string, og  ydede  altid  sit  bedste.  Idet 
ældste  Ashton  sluttede  sin  tale  trak  han 
nogle  karameller  op  af  sin  lomme  og 
sagde,  at  ældste  Richards  »varemærke« 
var  at  give  karameller  til  de  mennesker 
han  mødte.  Bror  Richards  kunne  ikke 
lade  være  med  at  give  noget  bort. 

Ældste  Franklin  Richards  var  og  blev 
missionær  lige  til  det  sidste.  Hans  søn 
fortalte  hvordan  ældste  Richards  var 
overbevist  om  at  nu  afdøde  ældste  Tan- 
ner  havde  en  opgave  på  den  anden  side, 
og  at  faderen  fortsætter  det  store  og 
vidunderlige  arbejde  som  missionær  som 
han  havde  fuldført  her  på  jorden. 

Ældste  Richards  rejste  meget  og  han 
var  også  i  Danmark  for  flere  år  siden. 
Ved  den  lejlighed  talte  han  til  præste- 
dømmet, og  han  sagde  at  hvis  vi  læste 
Joseph  Smiths  vidnesbyrd  hvar  dag  ville 
vi  få  succes  i  vort  missionsarbejde. 
Church  News, 
vol  57,  no  47, 1987. 


Hjælpeforeningsmøde  i  Nigeria 


Nigeria,  Ibadan,  den  20  november  1987 


Rejsebrev  nr.  1  fra  Nigeria 


Vi  er  nu  vel  ankommet  til  Nigeria. 
Det  var  ellers  svært  at  komme 
hjemmefra.  Vi  havde  ikke  mod- 
taget vores  pas  om  mandagen,  hvor  vi 
skulle  flyve  til  London  om  torsdagen. 
Nervøsiteten  bredte  sig.  Vi  ringede  til 
ambassaden  i  Stockholm  om  mandagen, 
og  de  kunne  meddele  os,  at  passene  vil 
blive  sendt  samme  dag.  Onsdag  efter- 
middag var  passene  endnu  ikke  på  vores 
adresse.  Torsdag  morgen  ringede  Jørgen 
efter  aftale  med  posthuset  i  Frederikssund 
til  posthuset  og  fik  her  at  vide,  at  passene 
var  ankommet.  Lis  måtte  i  extraempo 
køre  til  Frederikssund  fra  København  for 
at  hente  passene.  Vi  nåede  flyveren! 
Vejret  var  meget  fint  i  London.  Da  vi 
kom  igennem  »maskineriet«  i  lufthavnen, 
blev  vi  budt  velkommen  af  to  ægtepar 
fra  M.T.C.  (Misionary  Training  Center). 
Vi  var  de  første,  som  var  kommet  igen- 


nem »maskineriet«.  De  fortalte  os,  at  der 
havde  været  et  ægtepar  fra  Sverige,  en 
ung  mand  og  en  ung  pige  fra  henholdsvis 
Finland  og  Norge  med  samme  fly.  Alle 
skulle  starte  på  M.T.C.  samme  dag.  Vi 
blev  transporteret  til  M.T.C,  hvor  vi  blev 
indkvarteret  på  nogle  dejlige  værelser.  Vi 
havde  nogle  virkelig  dejlige  dage.  Vi 
gennemgik  missionærlektierne,  og  der 
var  mange  lærere  udefra.  Vi  var  sammen 
med  28  unge  mennesker  fra  kirken  i 
Finland,  Sverige,  Norge,  Danmark, 
Tyskland,  England,  Spanien  og  Ghana. 
Vi  var  tre  ægtepar.  Det  sidste  par  kom 
fra  England.  De  skulle  på  en  mission 
i  Sydafrica  Cape  Town. 

Den  17.  november  1987  var  den  store 
afrejsedag,  næsten  alle  skulle  forlade  Lon- 
don, bortset  fra  nogle  enkelte,  som  skulle 
arbejde  i  London  Syd  mission.  Vi  blev 
kørt  til  Gatwick  lufthavn  til  take  off  kl. 


1 1 .00,  inchecking,  op  i  flyet,  take  off  lidt 
senere  end  flyplanen,  men  afsted.  Vi 
landede  i  Nigeria  kl.  ca.  18.45.  Ud  af 
flyveren  og  ind  i  saunaen.  Sådan  føltes 
vejret  i  Nigeria.  De  to  første  dage  tilbragte 
vi  i  missionshjemmet  i  Lagos.  Mission- 
spræsident  Sackley  og  hustru,  samt  to 
andre  missionærpar  boede  i  disse  dage 
sammen  i  Missionshjemmet.  Det  egent- 
lige missionshjem  ligger  et  godt  stykke 
fra  Lagos  i  øsflig  retning.  Vi  har  fået 
enorm  hjælp  fra  Sister  og  Elder  Hudson. 
De  kommer  fra  USA.  De  har  været  i 
Nigeria  i  18  måneder.  De  har  forlænget 
deres  mission  til  maj  måned  1989.  De 
kender  alle  knebene  her  i  Nigeria.  Elder 
Hudson  mødte  os  i  lufthavnen.  Som  ny 
her  er  man  ikke  kendt  med  den  frem- 
gangsmåde som  anvendes  i  et  land,  som 
Niegeria.  Alle  ting  går  langsomt  og  alle 
mangler  moderne  hjælpemidler,  og  jeg 


Eket  gren  i  Nigeria 


beundrer  nigerianerne  for  deres  venlig- 
hed og  optimisme.  De  er  meget  høflige 
og  vil  meget  gerne  snakke.  Tingene  gøres 
en  smule  mere  indviklet  her  i  Nigeria 
end  vi  gør  det  hjemme.  F.eks.  skulle  vi 
tilmeldes  staten  Lagos.  Vi  kørte  til  et 
kontor  for  at  ansøge  om  tilmelding.  Der 
skulle  betales  et  ganske  lille  beløb  for 
dette,  men  det  skulle  betales  et  helt  andet 
sted,  som  man  havde  svært  ved  at  vise 
vejen  til.  Naturen  er  smuk.  Når  man 
kører  på  landevejene,  som  er  udmær- 
kede, bortset  fra  store  huller  nogle  steder, 
er  der  mennesker  overalt.  Nogle  vandrer 
med  deres  ting  på  hovedet.  Andre  fald- 
byder deres  ting  ved  vejkanten.  Det  er 
et  herligt  syn.  Kører  man  i  bilen  og 
kommer  der  trafikpropper  kan  man  være 
evigt  forvisset  om,  at  der  er  en  sværm 
af  nigerianere,  som  vil  sælge  dig  alverdens 
ting.  Det  er  et  meget  renligt  folk,  og  deres 
klæder  er  farvestrålende  og  rene,  vi  ved 
ikke  hvordan,  for  der  er  meget  støv  og 
andre  ting  i  luften. 

Vi  har  fået  stillet  en  bil  til  rådighed, 
ikke  helt  ny,  men  i  god  stand.  Bilernes 
tilstand  her  er  iøvrigt  ikke  til  at  beskrive. 
Nigerianerne  er  eksperter  i  at  reparere 


biler  med  ganske  få  midler.  Der  er  altid 
tæt  trafik,  så  bilerne  fungerer. 

Missionspræsident  Sackley  er  en  hand- 
lingens mand.  Han  forventer,  at  der  vil 
blive  5  stave  i  den  østlige  del  af  Nigeria 
inden  han  bliver  afløst. 

Vi  er  idag  kørt  nordpå  til  en  by  som 
hedder  Ibadan.  Mange  af  byerne  her  er 
meget  store,  og  det  er  Ibadan  også.  Vi 
vil  formentlig  blive  her  til  nytår,  så  nu 
har  vi  et  mere  blivende  sted  i  en  periode. 
Vi  er  indkvarteret  i  et  godt  hus,  hvor 
alle  tre  missionærpar  har  et  værelse  hver 
og  nogle  opholdsrum.  Der  kan  ikke 
klages  på  indkvarteringen.  Vores  opgave 
er  helt  præcist  at  etablere  en  enhed  her. 
Jeg  tror  vi  kan  døbe  tusindvis  af  men- 
nesker. Når  vi  er  i  byen  taler  vi  med 
mange  mennesker,  og  mange  af  dem 
spørger  om  at  blive  døbt.  Døber  vi  alle 
disse  mennesker  ved  de  ikke,  hvad  de 
går  ind  til,  og  de  vil  ofte  blive  uaktive 
i  løbet  af  en  periode.  I  Ibadan  vil  vi  finde 
folk,  som  virkelig  vil  gøre  evangeliets 
principper  til  en  livsstil,  og  som  vil  være 
trofaste.  Disse  mennesker  vil  vi  uddanne 
som  ledere  og  give  dem  ansvar.  Vi  har 
allerede  sådanne  trofaste  medlemmer  i 


byen.  En  mand  er  blevet  døbt  for  mange 
år  siden,  og  han  har  ikke  kunnet  komme 
i  kirke,  da  der  ikke  var  nogen  kirke  i 
nærheden.  Han  har  i  alle  disse  år  trofast 
betalt  sit  tiende  til  kirken.  Et  ægtepar 
har  ligeledes  været  medlem  i  mange  år 
uden  egentlig  kontakt  til  kirken.  De  er 
idag  ligeså  trofaste  i  at  holde  kirkens 
principper,  som  ved  deres  dåb.  Ved  hjælp 
af  disse  mennesker  og  andre  vil  vi  nu 
opbygge  en  organisation  i  denne  by,  som 
kan  lede  og  være  ansvarlig  for  denne 
del  af  kirken.  Vi  forventer  en  gren  inden 
udgangen  af  dette  år.  I  øjeblikket  søger 
vi  efter  et  egnet  sted  til  at  holde  kirkens 
møder.  Vi  har  fundet  et  sted,  men  det 
kniber  med  at  få  det  helt  arrangeret  inden 
søndag.  Det  er  virkelig  spændende,  og 
vi  kan  lide  det. 

Maden  er  iøvrigt  god.  Vi  spiser  faktisk 
som  i  Danmark.  Dog  kan  vi  få  friske 
frugter  hver  dag  til  en  billig  penge.  Vi 
kan  iøvrigt  også  købe  alle  ting  her.  Det 
havde  faktisk  ikke  været  nødvendigt  at 
tage  alle  de  ting  med  fra  Danmark. 
Kærlig  hilsen 
Lis  og  Jørgen, 

Sister  og  Elder  Nielsen,  Nigeria. 

Imago  Dei  - 1  Guds  billede 

Forelæsninger  af  professor  i  filosofi  og  teologi 

Truman  G.  Madsen 


Truman  G.  Madsen,  som  er  pro- 
fessor i  filosofi  og  teologi  ved 
Brigham  Young  Universitet  og 
p.t.  arbejdende  i  Jerusalem,  Israel,  var 
i  Danmark  i  slutningen  af  november  og 
begyndelsen  af  december  sidste  år. 

Han  var  ledsaget  af  sin  hustru  Ann 
Madsen  og  de  begyndte  i  København 
d.  28/11  hvor  de  på  Priorvej  holdt 
forelæsninger  begge  to.  Søster  Ann  talte 
om  hvordan  man  bedst  læser  Esajas.  Hun 
fortalte  om  sig  selv,  at  hun  ligeledes 
arbejder  i  Jerusalem,  ialtfald  i  år,  og  at 
hun  giver  lektioner  i  Gamle  Testamente 
til  studenterne  på  BYU  æntret  -  det  nye 
i  Israel.  Hun  var  en  usædvanlig  levende 
forelæser  og  hun  gav  os  nogle  gode  råd 
når  vi  skal  læse  Esajas.  Bl.a.  sagde  hun, 
at  Esajas  taler  direkte  til  os  idag.  Det 
kunne  se  ud  som  om  han  taler  om  andre, 
men  vi  vil  finde  os  selv  i  det  han  skriver. 
Hvis  vi  ikke  ønsker  at  se  os  selv  som 
i  et  spejl,  skal  vi  ikke  læse  Esajas.  Hun 
fortsatte  med  at  sige,  at  Esajas  skrev  i 
et  meget  smukt  poetisk  sprog,  men  han 
taler  ofte  i  billeder.  Den  bedste  måde 
at  læse  Esajas  på  er  at  læse  det  han  skrev, 
som  poesi  og  et  par  linier  ad  gangen. 
Og  så  skal  vi  bruge  vor  fantasi,  for  hvilket 
billede  er  det  vi  ser  når  vi  læser?  Vi  får 
det  ikke  forklaret,  vi  må  selv  opdage  hvad 
det  er  der  står,  og  hvis  vi  kan  se  hvad 
det  er  vi  læser,  kan  vi  bedre  forstå  bogen. 
Og  Ann  Madsen  understregede  endnu 
en  gang  at  vi  skulle  læse  to  linier  ad 
gangen  og  skippe  det  vi  ikke  kunne  forstå. 
Til  sidste  bar  hun  stærke  vidnesbyrd  for 
os. 

Dernæst  fik  Truman  G.  Madsen  ordet. 
Da  mødet  var  arrangeret  for  stavens 
studenterorganisation  blev  der  ikke  tolket 
ved  dette  møde,  det  betød  bl.a.  at  de 
kunne  tale  mere  frit  (der  var  ingen  der 
ustandselig  blandede  sig  i  talen). 

Truman  tog  flere  emner  op.  Bl.a.  talte 


han  om  Lorenzo  Snow  da  han  sluttede 
sig  til  kirken.  I  begyndelsen  var  han 
skeptisk  men  gennem  flere  åndelige  op- 
levelser blev  han  klar  over  at  kirken  var 
sand.  Især  blev  Lorenzo  overvældet  af 
en  åbenbaring  hvor  han  i  et  glimt  for- 
nemmede hvem  Gud  er.  Han  forstod 
forholdet  mellem  Gud  og  menneske  og 
allerede  tidligt  -  i  1842  udformede  han 
for  sig  selv  den  tanke  som  han  senere 
udmøntede  i  sætningen:  Som  mennesket 
er  var  Gud  engang,  som  Gud  er,  kan 
mennesket  blive.  Han  sagde  også,  at  blive 
født  af  en  konge,  garanterer  at  du  er  prins. 

Her  var  ikke  tale  om  at  det  var 
mennesket  der  »skabte«  Gud,  sådan  som 
nogle  tror,  men  det  var  snarere  mennesket 
der  blev  placeret  i  det  rette  perspektiv 
(det  var  et  emne  bror  Madsen  tog  op 
om  mandagen  på  universitetet). 

Dernæst  fortalte  Truman  om  hvordan 
han  havde  gennemlæst  Lære  &  Pagter 
for  at  finde  ud  af  hvordan  Fullness  skulle 
forstås,  »det  er  ikke  så  svært  i  vore  dage,« 
sagde  han,  »hvor  man  har  computers  til 
at  finde  ordene  for  en«. 

Det  blev  en  tale  der  appellerede  til 


os  om  at  finde  ind  til  hvad  ordene  egentlig 
betyder.  At  vi  ikke  bare  læser,  men  at 
vi  også  søger  at  forstå  hvad  det  er  Herren 
mener  med  de  åbenbaringer  han  giver 
os.  Der  var  ingen  tvivl  om  at  bror  Madsen 
vidste  hvad  han  talte  om,  da  han  be- 
vidnede for  os  at  som  Gud  er  kan 
mennesket  blive,  og  at  det  er  blasfemi 
at  benægte  sandheden.  Vi  er  ikke  bare 
orme,  sluttede  han,  vi  er  Guds  børn. 

Om  søndagen  holdt  ægteparret  en 
fireside  hvor  de  begge  igen  talte.  Den- 
negang var  det  med  tolk,  og  det  blev 
en  oplevelse  at  høre  dem  tale  til  os.  Søster 
Ann  Madsen  var  ihvertfald  glad  for  at 
vi  sang  den  samme  melodi,  hun  havde 
forsøgt  at  synge  på  dansk  det  vi  sang 
og  havde  haft  sine  vanskeligheder  der- 
med. Hendes  emne  denne  aften  var  om 
det  at  stige  opad.  Israelitterne  var  blevet 
inviteret  til  at  stige  op  på  bjerget  sammen 
med  Moses.  Men  det  nægtede  de  og  blev 
nede  på  jorden.  Søster  Madsen  udviklede 
denne  ide  med  at  gå  opad,  at  man  turde 
møde  sin  Gud.  Det  er  ingen  let  vej  men 
menneskets  vej  burde  føre  til  bjergets  top. 
Gud  er  ikke  fremmed,  vi  bør  gå  ham 

imøde. 

Over  templets  dør  står  der:  »Helliget 
Herren.«  Har  vi  eller  kunne  vi  tænke 
os  et  lignende  skilt  over  vores  dør?  Er 
vort  hjem  helliget  Herren?  For  at  vi  kan 
nå  op  til  Gud  skal  vi  vide  at  vi  kan 
stole  på  ham,  og  hvis  vi  stoler  på  ham 
vil  vi  finde  ham.  Han  lever.  Søster  Mad- 
sen sluttede  med  at  bære  sit  vidnesbyrd 
for  os  og  ønskede,  at  vi  ville  være  villige 
til  at  rense  os  selv,  vore  omgivelser,  vort 
sind  og  hjerte  samt  vore  handlinger.  Så 
kunne  vi  få  det  privilegium  at  stå  i 
Herrens  nærhed  og  se  ham  som  han  er, 
og  indse  at  vi  er  blevet  som  han  er. 

Truman  G.  Madsen  sagde  at  det  eneste 
dansk  han  kunne  var  »Tusind  tak  for 
mad«  for  det  havde  hans  far  lært  ham 
og  han  havde  igen  lært  det  af  sin  far 
som  kom  fra  Danmark  i  1860'erne. 

Truman  fortsatte  med  at  fortælle  om 
hvad  han  lavede,  og  hvad  Rich  L.  Evans 
Chair  på  BYU  betød,  og  i  mere  end  15 
år  havde  han  rejst  rundt  og  forelæst  på 
mere  end  100  universiteter  verden  over. 
Der  var  efterhånden  en  stigende  forståel- 
se for  evangeliet  rundt  omkring.  Og  med 


sådan  en  fortaler  som  Truman  G.  Madsen 
er  det  meget  forståeligt. 

Om  mandagen  forelæste  Truman 
Madsen  på  Københavns  Universitet.  Der 
var  indbudt  mange  mennesker  både  fra 
universitetet  og  fra  mange  religiøse  or- 
ganisationer. Men  der  var  ikke  mange 
der  havde  fundet  vej  til  Bispetorvet  den 
mandag.  Det  var  hovedsagelig  mormo- 
ner der  var  til  stede.  Der  var  nogle  få 
repræsentanter  fra  så  forskellige  organi- 
sationer som  Scientology  og  Indre  Mis- 
sion. Truman  talte  meget  overbevisende 
om  at  vi  var  skabt  i  Guds  billede  og 
om  at  mennesket  er  frit.  Han  sagde  at 
der  ude  omkring  var  en  tendens  til  at 
nedgøre  mennesket,  at  livet  selv  var 
nytteløst,  og  at  alting  bliver  bare  til 
ingenting  i  den  sidste  ende.  Men  det 
gengivne  evangelium  siger  det  modsatte, 
nemlig,  at  mennesket  er  skabt  i  Guds 
billede.  Det  siger  også  at  mennesket  har 
frihed  til  at  vælge  og  denne  frihed  er 
fuld  af  kraft  og  virkelig,  og  når  man  frit 
kan  vælge  så  har  man  også  et  ansvar. 

Truman  Madsen  lagde  det  måske  så 
stærkt  op  at  der  bagefter  ikke  var  nogen 


der  uden  videre  ville  stille  spørgsmål. 
Måske  kan  det  have  været  sproget  og 
måske  kunne  det  have  været  de  mange 
medlemmer  der  var  til  stede  som  holdt 
nogen  tilbage.  Derimod  blev  der  nogen 
tale  frem  og  tilbage  med  de  enkelte  efter 
forelæsningen  og  det  var  måske  nok  så 
værdifuldt. 

I  løbet  af  ugen  var  ægteparret  også 
i  Jylland.  De  havde  begge  forfædre  der, 
og  der  blev  lejlighed  til  at  besøge  nogle 
kirkegårde,  ligesom  der  blev  holdt  fo- 
relæsning i  Ålborg  om  onsdagen.  Vi  har 
desværre  ingen  referater  fra  den  tur  men 
der  blev  skabt  nogle  kontakter  til  teo- 
logiske kredse  både  i  København,  Oden- 
se og  Ålborg  og  det  skulle  love  godt  for 
en  gentagelse  af  besøget.  Bror  og  søster 
Madsen  er  jo  ikke  længere  væk  end 
Jerusalem,  det  drejer  sig  om  en  flybillet 
og  3  V2  times  flyvning.  Alle  der  oplevede 
ægteparret  vil  givet  møde  op  næste  gang 
de  er  her  i  Danmark.  Det  var  virkelig 
et  givende  besøg  og  det  var  medlemmer 
som  vidste  noget  om  evangeliet  -  og  de 
var  ikke  bange  for  at  give  det  videre. 
Jørgen  Ljungstrøm 


Nadvermøde  i 
1.  ward 


Søndag  eftermiddag  den  29.  no- 
vember havde  Primary  i  1.  ward 
sit  årlige  nadvermødeprogram. 
Og  som  det  jo  sker  i  alle  wardene, 
så  er  »rollingerne«  uimodståelige  når  de 
åbner  sig  lidt  for  os,  og  synger  eller  siger 
ting,  der  hører  Gud  til. 

Intet  fryder  Himlene  mere  end  bør- 
nenes sang,  og  selvom  det  er  som  at  holde 
fast  i  en  sæk  lopper,  der  på  5  minutter 
kan  få  50  fotokopierede  sange  til  at 
forsvinde,  så  er  det  alligevel  ikke  til  at 
stå  for  dem,  når  de  med  dybeste  kon- 
centration og  alvor  fremfører  det,  de  har 
lært. 

Det  var  en  dejlig  aften,  og  med  trofaste 
Jes  Gram  ved  flyglet  var  bunden  lagt, 
så  der  ikke  var  et  øje  tørt. 
HH 

tv.  Marvin  Payne  som  faderen  i  den  nye  film 


herunder:  Skovtursscene,  forældrene  og  bedstefar  taler 
om  livets  mening. 


Nyoptagelse  af  en  klassisk  film 


Carla  Brimhall 
Journalist  ved  Church  News 


Kirken  har  lavet  en  nyoptagelse 
af  en  klassisk  film,  som  har  rørt 
mange  millioner  menneskers 
hjerte  og  givet  dem  et  vidnesbyrd  om 
et  liv  efter  døden.  MENNESKETS  SØ- 
GEN EFTER  LYKKE  blev  for  første 
gang  optaget  til  verdensudstillingen  i 
New  York  i  1964-65.  Lige  siden  er  denne 
farvefilm,  der  varer  13  minutter,  blevet 
vist  i  besøgsæntre  verden  over  og  til 
utallige  missionærlektier.  Efter  næsten  et 
kvart  århundrede  har  kirkens  ledere  for 
over  et  år  siden  besluttet  sig  til  at  tiden 
var  inde  til  en  nyoptagelse  af  filmen. 

»Den  oprindelige  film  er  en  af  kirkens 
klassikere,«  sagde  Peter  Johnson,  der  er 
leder  af  BYUs  filmstudio,  der  producerer 
film  for  kirkens  missionærafdeling.  »Vi, 
som  laver  filmen,  syntes  vældig  godt  om 
den  oprindelige  film.  I  Hollywood  for- 
søger man  hele  tiden  at  nyoptage  gamle 
klassikere,  og  disse  film  kommer  til  kort. 
Vi  vidste  fra  starten  at  også  vi  havde 
alt  imod  os.« 


Johnson,  som  står  for  produktionen 
af  MENNESKETS  SØGEN  EFTER 
LYKKE,  tilføjer  dog  hurtigt  at  denne 
modstand  gang  på  gang  tilbagevises  ved 
Åndens  hjælp.  »Når  vi  arbejder  med 
kirkens  film  så  føler  vi  en  vis  modstand, 
men  vi  føler  også  velsignelseme  og  Ånd- 
ens vejledning,«  forklarede  Johnson.  »Vi 
kan  fornemme  hvordan  modstanderen 
stiller  folk  i  vejen,  for  at  skabe  forvirring 
i  vort  arbejde  -  for  at  skabe  strid  mellem 
medarbejderne  og  opfordre  til  kritik. 
Men  vi  kan  også  fornemme  Frelserens 
ømme  påvirkning  -  den  føler  vi  stille  og 
roligt,«  sagde  Johnson.  »Jeg  ved  at  Frel- 
seren er  interesseret  i  os.  Han  anerkender 
os  og  ved  at  denne  film  kan  styrke  hans 
rige.« 

Nyoptagelsen  af  denne  film  -  der 
handler  om  ethvert  menneskes  søgen 
efter  en  mening  med  livet  -  begyndte  i 
juli  1986  og  varede  omkring  fem  uger. 
De  60  medarbejdere  optog  hovedsageligt 
scenerne  i  Provo,  Salt  Lake  City  og  San 


Rafael  Swell  i  det  mellemøstlige  Utah. 

Filmens  hovedrolle  spilles  af  sangeren 
og  sangskriveren,  Marvin  Payne  fra  Al- 
pine 6.  ward  i  Utah.  Den  kvindelige 
hovedrolle  spilles  af  Marilee  VanWage- 
nen,  Cottonwoods  5.  ward  i  Salt  Lake 
City.  Veteranskuespilleren  Nathan  J.  Ha- 
le fra  Taylorsvilles  22.  ward  i  Utah,  spiller 
bedstefaderen. 

Den  nye  optagelse  af  MENNESKETS 
SØGEN  EFTER  LYKKE  blev  den  29. 
august  udsendt  over  satellit  til  over  1000 
kirkebygninger  i  USA  og  Canada. 

Selv  om  musikken  og  scenerne  i  den 
oprindelige  film  måtte  moderniseres,  er 
det  stadig  ældste  Richard  L.  Evans  fra 
De  tolvs  Råd  som  lægger  stemme  til. 
Personernes  tøj  er  i  pagt  med  tiden 
ligesom  også  de  scener,  der  skildrer  ond- 
skab, tomhed  og  grådighed,  er  det.  Fa- 
miliens store  betydning  bliver  yderligere 
understreget,  især  i  den  sidste  scene  hvor 
hovedpersonerne  går  op  ad  trapperne 
sammen  med  deres  børn  for  at  nå  bjerg- 


toppen.  Der  er  andre  bevægende  scener 
i  skildringen  af  familielivet  -  barnet  der 
bliver  født,  familiesammenholdet  til  fa- 
milieaftener og  den  kære  bedstefars  død. 

Johnson  sagde  at  denne  nye  udgave 
ligesom  dens  forgænger  handler  om  »liv 
og  død,  og  den  udfordrer  selv  den  bedste 
filosof«.  I  flere  af  scenerne  bæres  vid- 
nesbyrd om  evangeliets  gengivelse  og  om 
Frelserens  offer  og  opstandelse. 

Gordon  C.  Lonsdale,  som  leder  op- 
tagelserne, sagde  at  lyset  er  tilpasset 
åndeligheden  i  scenerne.  Der  er  en  scene, 
hvor  den  opstandne  Frelser  viser  sig  for 
sine  disciple,  og  der  ser  man  næsten  et 
evigt  lys,  mens  lyset  virker  mere  højti- 
deligt ved  bedstefaderens  begravelse.  Fa- 
miliescenerne ligger  badet  i  et  varmt  lys, 
mens  det  onde  skildres  ved  mørke  og 

dystre  lysvirkninger. 

Ligesom  andre  der  har  benyttet  den 
oprindelige  film,  har  komponisten  til 
filmmusikken,  Merril  Jenson,  haft  store 
missionær  oplevelser  i  den  forbindelse. 
»Jeg  har  hørt  musikken  fra  MENNE- 
SKETS SØGEN  EFTER  LYKKE  150 
gange  under  min  mission,«  mindes 
Jenson.  »Og  da  jeg  forsøgte  at  finde 
lignende  temaer,  så  gik  der  flere  dage 
hvor  jeg  var  helt  tom.«  Han  sagde  at 
temaet  til  filmen  kom  til  ham  i  et  uventet 
øjeblik,  mens  han  arbejdede  i  studiet  på 
en  lokal  TV-station.  Han  havde  fastet  og 
håbede  på  at  komponere  et  »følsomt 
tema«.  I  en  pause  satte  han  sig  til  at 
skrive  og  spille  på  klaveret.  I  løbet  af 
et  kvarter  havde  han  komponeret  noget 
som  var  undsluppet  ham  i  flere  dage. 


»Det  kom  bare  flydende.  Jeg  fik  det 
hele  på  en  gang  -  men  jeg  havde  også 
betalt  prisen  i  hårdt  arbejde  og  tålmo- 
dighed,« sagde  Jenson. 

Til  sidst  blev  musikken  indspillet  i 
London  af  Londons  filharmoniske  orke- 
ster. Johnson  sagde  at  han  håber  at  folk 
vil  modtage  den  nye  optagelse  af  MEN- 
NESKETS SØGEN  EFTER  LYKKE 
med  lige  så  stor  begejstring,  som  de 
modtog  den  første  gang.  »Hvis  de  ikke 
har  disse  varme  familieforhold,  så  kan 
filmen  måske  røre  noget  i  deres  sjæle, 
så  de  får  et  ønske  om  at  få  det,«  sagde 
Johnson. 

»Jeg  føler  godt  for  MENNESKETS 
SØGEN  EFTER  LYKKE.  Det  er  en 
meget  smuk  film.« 

□ 


Tabemakelkoret 
i  Guiness 
Rekordbog 

Dansk  Tabernakelkor  selskab 
har  gjort  det  igen 

På  foranledning  af  Kent  Gade  Ole- 
sen, præsident  for  Dansk  Taber- 
nakelkor selskab  er  Tabernakel- 
koret i  Salt  Lake  City  nu  optaget  i 
Guiness  rekordbog.  Årsagen  er,  at  det 
radioprogram  som  koret  nu  har  med- 
virket i,  i  over  50  år,  er  en  verdensrekord 
og  er  som  sådan  »anerkendt«  af  Guiness 
Rekordbog. 

Bogen  skriver: 

LÆNGSTLEVENDE 

RADIOUDSENDELSE 

Mormon  Tabemakelkorets  radioud- 
sendelse »Music  and  the  Spoken  Word« 
har  som  fast  ugentligt  program  kørt  i 
mere  end  50  år  via  CBS.  Programmet 
startede  på  NBC  15.  juni  1929  og  kunne 
15.  februar  1987  således  fejre  udsendelse 
nr  3000. 

Tillykke  både  til  Tabernakelkoret  og 
Kent  Gade  Olesen. 
Jørgen  Ljungstrøm 


GUINNESS 

EEKOEDDIBJaM 


T11 :  Danish  Society  in  support  of 


Det  bekræftes  hermed  at      MORMON  TABERNAKELKORET,  THE  SALT  LAKE  MORMON  TABERNACLE 


CHOIR.  USA 


.dagdenJMi^lft 


87 


har  sat  rekorden  i  længstlevende  RADIOUDSENDELSE,  da  koret  anførte  dato  fejrede 
sin  radioudsendelse  nunmer  3000  med  titlen  "Music  and  the  spoken  word". 
Radioprograranet  har  således  kart  i  mere  end  50  Sr  via  CBS. 


^^^^^^ 


København,  den_l£lI1^19_?Z_^ 

FORLAGET  KOMMA  A/S  | 


Delte  diplom  medfarer  i^c  lulomaliik  opugelie  i  CUINNESS  REKORDBOC. 


Peru-projektet 

-  eller  hvad  der  sker  når  nogle  unge  får  en  ide. 

-  eller  tænker  man  på  Peru  i  Danmark? 


En  gruppe  UV'ere  i  København 
stav  skulle  i  1986  finde  et  tema 
for  deres  undervisningsdag  som 
de  holder  en  gang  om  året.  »Vi  kan  jo 
lave  så  meget;  få  et  par  brødre  til  at 
fortælle  os  om  det  der  interesserer  dem, 
få  stavspræsidenten  til  at  holde  en  tale, 
hygge  os,  lave  nogle  workshops,  kort  sagt 
få  tiden  til  at  gå«. 


fattige,  så  fattige  at  mange  ikke  havde 
råd  til  at  tage  til  Herrens  tempel  mere 
end  én  gang  i  deres  liv  og  det  først  efter 
svære  økonomiske  problemer.  Alene  at 
samle  penge  ind  til  en  tur  for  hele  familien 
kunne  tage  både  10  og  20  år.  Og  de 
unge  tænkte  på  hvor  let  adgang  vi  har 
til  vore  templer  i  Europa,  både  økono- 
misk og  rejsemæssigt. 


ter«  og  tilbød  sin  arbejdskraft  for  et 
bestemt  beløb,  og  de  penge  der  ville 
komme  ind  ved  at  arbejde  for  andre 
skulle  gå  ubeskåret  til  Peru-hjælpen. 

Der  blev  afholdt  loppemarked.  Der 
blev  afholdt  en  nattergaletur  for  alle.  Man 
arrangerede  den  berømte  »Ryvetur« 
med  en  maskine  der  »forulykker«  og  alle 
passagerer  havner  i  åndeverdenen;  ind- 
tægten ved  billetsalget  gik  til  Peru. 

Nogen  vaskede  trapper  i  en  måned 
osv.  andre  gav  deres  fødselsdagsgaver. 

Selvfølgelig  var  der  noget  der  gik  i 
»fisk«,  men  det  gjorde  det  ikke  mindre 
spændende,  og  man  gjorde  nogle  erfa- 
ringer som  man  ikke  kunne  få  på  nogen 
anden  måde  -  og  hvad  der  var  vigtigst: 
man  stod  sammen,  man  var  fælles  om 


Men  på  samme  tid  havde  man  kontakt 
med  Carlos  fra  Peru.  Ingen  ved  hvor  han 
kom  fra  eller  hvor  han  forsvandt  hen, 
men  han  skabte  interesse  for  Peru,  for 
landet  og  for  de  medlemmer  der  bor  der. 
Måske  var  det  en  tilfældighed  at  det  blev 
Peru.  Men  UV'eme  fik  et  ønske  om  at 
lære  noget  om  et  fremmed  land,  og  et 
land  der  er  så  §emt  fra  vort  eget,  og 
så  fremmed  at  det  MÅTTE  de  lære  mere 
om. 

Tanker  og  ideer  udveksledes  mellem 
de  unge.  De  involverede  medlemmer  i 
staven  som  havde  kendskab  til  landene 
i  Sydamerika,  medlemmer  som  havde 
været  på  mission  der  eller  havde  rejst 
omkring  i  de  områder.  De  unge  opda- 
gede, at  de  mennesker  der  levede  der, 
ofte  blot  levede,  de  havde  sommetider 
ikke  til  det  mest  elementære.  De  var 


»Vi  vil  hjælpe  vore  brødre  og  søstre 
i  Peru«,  lød  opfordringen. 

Der  blev  nedsat  en  komité  og  den 
kontaktede  tempelpræsidenten  i  Peru  for 
at  fortælle  ham  om  planerne  man  havde, 
og  spørge  om  hvad  det  fx.  kostede  et 
medlem  fra  Peru  at  komme  til  templet. 
Præsidenten  var  straks  interesseret  og  så 
tog  projektet  fart. 

Education-day  i  november  1986  kom 
helt  til  at  stå  i  Perus  tegn.  Der  blev  vist 
skuespil,  der  blev  sunget  peruvianske 
sange,  der  blev  afholdt  workshops  om 
Peru  og  man  planlagde  en  indsamling 
hvis  mål  var  10.000  kr.,  et  beløb  som 
skulle  hjælpe  rigtig  mange  til  templet. 

Men  10.000  kr.  er  selv  i  DK  mange 
penge  at  samle  ind,  så  komiteen  plan- 
lagde et  arbejdskatalog  hvor  hver  UV'er 
stillede  sig  til  rådighed  med  sine  »talen- 


en spændende  opgave.  Resultatet  over- 
traf alle  forventninger,  og  i  1987,  et  år 
efter  havde  man  indsamlet  godt  15.000 
kr.,  altså  50%  mere  end  oprindelig  pro- 
jekteret. 

Det  smukke  resultat  kunne  kun  lade 
sig  gøre  fordi  man  var  positive  og  alle 
UV'ere  bakkede  projektet  op,  og  med 
hjælp  fra  alle  medlemmer  som  støttede 
projektet  ved  at  deltage  i  alle  de  for- 
skellige arrangementer,  som  de  unge  hav- 
de arrangeret,  og  som  apellerede  til  deres 
deltagelse. 

I  forvejen  havde  man  fra  daværende 
tempelpræsident  Samuel  Boren  fået  at 
vide  at  det  i  første  omgang  drejede  sig 
om  27  familier  med  ialt  103  familiefa- 
miliemedlemmer der  ønskede  at  kunne 
tage  til  Herrens  Hus  i  Lima,  Peru. 

København  stavs  unge  håber  at  de 
gennem  deres  indsats  har  været  i  stand 
til  at  hjælpe  nogle  af  dem  til  templet 
-  og  det  vil  være  deres  største  glæde. 
Jørgen  Ljungstrøm 


Ud  på  det  dybe 
vand  med  ældsteme! 


nmand  og  een  kvinde  tog  lør- 
dag den  30.  november  ud  på 
Øresund  for  at  fiske! 
Alle  grupperne  var  repræsenteret; 
aronske,  ældsterne,  højpræster,  kvinderne 
-  og  i  herlig  bølgegang  kæmpede  vi  alle 
på  den  lille  kutter,  som  vi  havde  lejet 
til  turen. 

Selvom  det  skønneste  der  findes  er  at 
være  menneskefisker,  så  er  der  også  noget 
firydefuldt  over  at  få  en  ordentlig  torsk 
på  krogen,  og  det  fik  vi. 

Any,  den  eneste  kvinde  knækkede 
snøren  da  hun  havde  fået  fat  på  en 
ordentlig  krabat,  så  den  må  for  evigt 
svømme  med  »protese«  i  gabet,  og  to 
andre  deltagere  gjorde  det  samme. 

John  Korsgård  fra  ældsternes  kvorum 
satte  tingene  på  rette  plads,  da  det  lyk- 
kedes ham  at  få  een  af  de  store  torsk 
op  -  og  dagens  høst  blev  masser  af  sild 
og  dejlige  torsk. 

Gid  det  var  lige  så  let  at  være  men- 
neskefisker. 
PH 


Unge  Pigers  fireside  sendt  over  TV 

Nyt  logo  for  UP  og  nye  symboler  til  pigerne 


Ved  en  fireside  for  Unge  Piger, 
afholdt  søndag  den  18.  oktober 
1987  i  Tabernaklet  i  Salt  Lake 
City  blev  det  nye  logo  for  UP  introdu- 
ceret, tillige  med  nye  symboler  for  Bi- 
kubepiger, Rosenpiger  og  Laurbærpiger. 
Firesiden  blev  rundsendt  via  satellit  på 
engelsk,  spansk  og  fransk  til  mere  end 
1000  forskellige  lokaliteter  i  USA,  Ca- 
nada og  Puerto  Rico. 

Præsident  Thomas  S.  Monson,  anden- 
rådgiver i  Det  Første  Præsidentskab  for- 
talte de  unge  piger,  at  sand  lykke  kommer 
til  dem  som  kommer  til  Kristus  og  følger 
ham.  For  at  hjælpe  de  unge  piger  til  at 
gøre  dette,  gav  ældste  Monson  dem  en 
ledetråd  som  består  af  fire  dele: 
I  har  en  arv,  ær  den. 
I  vil  møde  synd,  sky  den. 
I  har  sandheden,  efterlev  den. 
I  har  et  vidnesbyrd,  del  det. 
Husk,  »fortsatte  præsident  Monson, 
»At  I  ikke  går  alene.  Herren  har  lovet 
jer:  »Jeg  vil  gå  foran  jer.  Jeg  vil  være 
på  jeres  højre  og  venstre  side;  min  Ånd 
skal  være  i  jeres  hjerter  og  mine  engle 
rundt  omkring  jer  til  at  styrke  jer  (L&P 
84:88).  »På  jeres  vej  gennem  livet,  gå 
altid  mod  lyset,  og  livets  skygger  vil  da 
være  bag  jer.« 

Ældste  James  M.  Paramore,  de  Halv- 
Qerds  præsidium  introducerede  aftenens 
program.  »I  er  lysende  og  rene,  I  er  sunde 
og  talentfulde«,  sagde  han  til  de  unge 
piger.  »I  har  løfterne  om  og  muligheden 
for  Herrens  bestandige  ledsagelse.  »Æld- 
ste Paramore  rådede  også  de  unge  til  at 
lytte  til  deres  forældres  og  lederes  råd 
og  at  lytte  til  Ånden  på  deres  vej  gennem 
livet.  Søster  Ardeth  G.  Kapp,  præsident- 
inden  for  Unge  Piger  fremlagde  det  nye 
logo.  Det  forestiller  en  fakkel  der  i 
flammerne  lader  ane  et  pigeansigt.  Lo- 
goet indeholder  teksten:  »Unge  Piger  står 
for  sandhed  og  retfærdighed«.  Søster 
Kapp  sagde:  »Lad  dette  logo  blive  en 
symbolsk  påmindelse  for  os  alle  om,  at 


når  vi  går  ind  for  sandhed  og  retfærdighed 
så  fremhæver  vi  Kristi  lys«.  Hun  opfor- 
drede enhver  ung  pige  til  at  lade  logoet 
minde  dem  om,  at  enhver  Kristuslignen- 
de  handling,  ethvert  venligt  ord,  enhver 
form  for  tilgivelse,  enhver  anstrengelse 
for  at  opløfte  andre,  vil  gøre  lyset  større 
og  vil  hjælpe  at  oplyse  vejen  for  andre. 

Søster  Kapp  fortsatte:  »Gennem  lydig- 
hed mod  Guds  befalinger  vil  I  blive 
fortrolige  med  Åndens  hvisken.  Som  svar 
på  jeres  bønner  vil  I  kende  og  vide  i 
hjertet  hvomår  I  skal  gå  foran,  hvornår 
1  skal  følge,  og  hvomår  I  skal  vende  om«. 
Hun  gav  de  unge  piger  det  råd  at  for- 
berede sig  på  at  bære  vidnesbyrd  når  en 
eller  anden  stiller  livets  væsentligste 
spørgsmål:  Hvem  er  du,  hvor  kommer 
du  fra  og  hvor  går  du  hen. 

Idet  hun  talte  til  forældre  og  ledere 
bemærkede  søster  Kapp,  at  unge  piger 
trænger  til  at  modtage  kærlighed  og  få 
deres  anstrengelser  anerkendt.  Hun  ad- 
varede om  at  hvis  alle  vi,  velmenende 
forældre  eller  ledere,  opmuntrer  de  unge 


piger  til  umodent  at  bevæge  sig  ind  i 
det  sociale  samvær  med  at  lægge  alt  for 
megen  vægt  på  popularitet,  at  se  godt 
ud  og  være  moderne  klædt,  så  kan  vi 
tankeløst  vække  deres  appetit  til  denne 
verdens  ting. 

Søster  Kapp  gav  forældre  og  ledere 
det  råd  at  de  burde  leve  på  den  måde 
som  de  ønskede  at  de  unge  skulle  leve. 
At  blive  idealer. 

Søster  Elaine  L.  Jack,  andenrådgiver 
i  Unge  Pigers  præsidentskab  rettede  sine 
bemærkninger  mod  de  12- 1 3-årige  bi- 
kubepiger, mens  søster  Jayne  B.  Malan, 
førsterådgiveren  talte  til  rosenpigerne 
som  er  de  14- 15-årige.  Søster  Kapp  talte 
til  sidst  til  laurbærpigerne,  de  16- 17-årige. 

Søster  Jack  sagde:  »Nu  er  tiden  til 
at  lære  evangeliet  og  vokse  i  forståelse 
af  helligåndens  gaver.  Nu  er  tiden  til  at 
vælge  sandheden  og  tale  sandt.  Nu  er 
tiden  til  at  lære  hvordan  man  deler  sin 
kærlighed  og  talenter  med  familie  og 
venner«. 

Bikubepigernes  symbol  forestiller  en 
ung  pige  i  bøn  og  symbolet  blev  forevist 
tillige  med  dets  fyndord:  »En  ung  pige 
søger  at  kende  sandheden  gennem  bøn«. 
Idet  hun  refererede  til  vor  himmelske 
Fader  som  en  ven,  sagde  søster  Jack 
videre:  »Han  er  ivrig  efter  at  du  skal  lære 
at  lytte  til  Åndens  anvisninger  så  han 
kan  undervise  dig,  vejlede  dig  og  styrke 
dig«. 

Søster  Malan  pegede  på  rosenpigernes 
symbol,  en  åben  bog,  og  sagde:  »Skrif- 
terne er  enestående  gaver  fra  vor  him- 
melske Fader  til  jer.  Søg  i  dem,  læs  i 
dem,  så  I  bliver  i  stand  til  at  undervise 
jeres  familie  og  venner  og  bære  vidnes- 
byrd om  de  ting  som  I  ved  er  sande«. 

Søster  Kapp  bad  laurbærpigerne  om 
at  være  retfærdige  eksempler  og  om  at 
bede  regelmæssigt.  »At  begynde  en  dag 
uden  bøn  kan  lignes  med  at  begynde 
en  rejse  tværs  gennem  ørkenen  uden 
vand.  Knæl  hver  morgen,  tal  til  jeres 


KIRKENIYT 


himmelske  Fader  og  bed  om  at  have 
hans  Ånd  med  jer.  Hav  en  bøn  i  hjertet 
hele  dagen.  Søster  Kapp  bemærkede,  at 
denne  alder  er  en  betydningsfuld  tid  i 
en  ung  piges  liv  og  hun  rådede  laurbær- 
pigerne til  at  gøre  deres  valg  nu  og 
bestemme  om  deres  fremtidige  liv,  og 
hvordan  de  vil  udnytte  mulighederne. 
»Tal  med  Herren  og  med  jeres  forældre,« 
sagde  hun,  »ingen  kender  og  elsker  jer 
mere.  Sæt  alt  ind  på  at  I  en  dag  skal 
gå  i  vor  Guds  tempel.  Det  vil  give  jer 
styrke  til  at  modstå  Satans  kraft«. 
Laurbærpigernes  symbol  er  tempelspir 


med  en  statue  af  englen  Moroni  på 
toppen.  Fyndordet  hertil  lyder:  »Tem- 
plets spir  minder  os  om  hellige  ordinan- 
cer  og  pagter  som  fører  til  ophøjelse. 

Idet  søster  Kapp  henvendte  sig  til  alle 
de  unge  piger  og  deres  forældre  frem- 
hævede hun  vigtigheden  af  programmet 
for  personlig  fremgang,  som  også  er  en 
mulighed  til  forældre  til  at  opmuntre 
deres  døtre  og  dele  deres  fremgang  med 
dem. 

Unge  Pigers  medaljon,  som  er  en 
belønning  til  den  pige  som  fuldfører  sit 
program  og  når  sine  mål,  blev  derpå  vist. 


Medaljonen  symboliserer  en  ung  pige 
som  har  forpligtet  sig  til  at  ære  sine  pagter 
og  stå  for  sandhed  og  retfærdighed.  Søster 
Kapp  bad  i  sine  afsluttende  bemærknin- 
ger forældrene  forpligte  sig  og  hun  sagde: 
»Vi,  som  er  ledere  for  de  unge  piger, 
har  forpligtet  os  til  at  hjælpe  jer  med 
at  beskytte  og  styrke  jeres  døtre  på  enhver 
passende  måde.  Vi  ærer  jeres  hellige  tillid 
og  er  sammen  med  jer  i  at  hjælpe  enhver 
ung  pige  med  at  komme  til  Kristus.  Der 
har  ikke  været  nogen  bedre  tid  til  at  være 
ung  i,  ingen  større  muligheder  end  nu 
til  at  være  forskellen«. 

Missionsmarken  flyttet  til  Eremitagesletten 


Øget  missionering  -  giver  øget 
vækst  i  kirken.  Større  kendskab 
til  områdets  missionærer  -  giver 
bedre  samarbejde.  Medlemmernes  hen- 
visninger -  er  til  største  hjælp  til  mis- 
sionærerne. Undersøgere  bør  træffe  andre 
medlemmer. 

Med  disse  kendsgerninger  for  øje  tog 
Ældsternes  Kvorum  i  4.  ward  i  oktober 
initiativet  til  en  sammenkomst  i  det  fri 
mellem  ældster  m.  familie  -  missionærer 
og  undersøgere. 

Dyrehaven  v.  Klampenborg  -  klædt 
i  sin  skønneste  efterårspragt,  og  vildtet 
græssende  i  flokke,  blev  rammen  om  en 
dejlig  skovtur. 

Mange  mennesker  nød  solen  til  fods, 
til  hest  eller  i  kapervogne;  men  vor 
gruppe  -  på  små  30  personer  -  vandrede. 
På  vejen  mod  Eremitageslottet,  blev  vi 
testet  lidt  om  vor  viden  angående  det 
område,  vi  færdedes  i,  og  vi  blev  klogere. 
Nedenfor  slottet  slog  vi  os  ned  og  spiste 
madpakkerne  med  den  skønneste  udsigt 
over  sletterne  ned  til  Øresund.  Boldspillet 
bagefter  rystede  alle  godt  sammen. 
Dette  gode  initiativ  fra  Kbhn's  4.  ward 


kunne  sikkert  følges  op  andre  steder.  Med 
det  formål  at  fremme  fællesskabet  mel- 
lem missionærer  -  medlemmer  og  un- 
dersøgere. -  Vi  har  tit  så  travlt  at  vi 
glemmer  at  nyde  vort  smukke  land  og 
give  missionærerne  dejlige  minder  med 
hjem  om  naturen  i  det  land  de  er  sendt 
til  at  tjene  i.  • 
Marete  Holst, 


Europæisk  kunstner  vinder 
præmie  i  en  kunstkonkurrence 


Pino  Drago,  Frankfurt,  Vesttysk- 
land har  modtaget  2000  $  i  an- 
denpræmie i  en  kunstkonkurren- 
ce arrangeret  af  Kirkens  museum  for 
kunst  og  historie  i  Salt  Lake  City. 

Hans  oliemaleri:  »Mandag  den  24. 
juni  1844,  kl.  4:15;  Beyond  the  Events,« 
handler  om  timerne  forud  for  profeten 
Joseph  Smiths  martyrdød,  og  blev  købt 
til  museets  permanente  samling. 

Førstepræmien  på  3000  $,  gik  til 
Steven  L.  Neal  fra  Pendleton  i  Oregon. 
Hans  maleri  hedder  »Lehis  drøm«. 

Tredjepræmien  på  1000  $  gik  til  Shau- 
na  Clinger,  Salt  Lake  City,  Utah. 

Præmiesummen  var  tilvejebragt  gen- 
nem en  anonym  giver. 

Yderligere  fik  6  andre  hædrende  om- 
tale, heriblandt  en  til  Antonia  Madrid 
Hendricks  fra  Panama  City.  Hans  olie- 
maleri: »The  Battle  of  Gog  and  Magog« 
blev  også  købt  af  museet. 

Resultatet  af  præmieringen  blev  of- 
fentliggjort den  6.  november  ved  en 
særiig  lejlighed  og  fandt  sted  i  museet 
der  er  beliggende  vest  for  Tempelpladsen 
i  Salt  Lake  Citys  centrum.  Ældste  Dean 
L.  Larsen,  der  er  medlem  af  Halvfjerd- 
sernes Første  Kvorum  og  direktør  for 
Kirkens  historiske  afdeling  uddelte  præ- 
mierne og  åbnede  en  udstilling  af  170 
værker  udvalgt  fra  1031  indsendte  ar- 
bejder af  sdh-kunstnere  fra  hele  verden. 
Blandt  udstillerne  er  Johann  H.  Benthin 
(tidl.  Danmark)  fra  Hochstadt  i  Vesttysk- 
land med  billedet:  »Kalejdoskop«  og 
Giovanni  Gaeta  fra  Milano  i  Italien  med 
billedet:  »David  in  a  moment  of  song«. 

Til  stede  ved  præmieuddelingen  var 
mange  af  kunstnerne,  deriblandt  2.  præ- 
mievinderen Pino  Drago.  Han  kommer 
egentlig  fra  Bari  i  Italien  og  arbejder  som 
grafisk  formand  i  Kirkens  trykkerivirk- 
somhed i  Friederichsdorf.  Han  er  gift  og 
har  tre  børn  og  er  medlem  af  Frankfurts 
2.  gren  og  virker  som  medlem  af  højrådet 
i  Frankfurt  stav. 


Broder  Drago  studerede  kunst  i  Rom, 
Venedig  og  Frankfurt  og  han  er  omvendt 
til  Kirken.  Han  har  afholdt  flere  særud- 
stillinger samtidig  med  at  har  deltaget 
i  andres  udstillinger.  Hans  prisbelønnede 
maleri  er  en  del  af  et  flersidet  værk  som 
han  er  i  gang  med. 

Ligesom  broder  Drago,  er  mange  af 
dem  der  deltog  i  konkurrencen  udøvende 
kunstnere.  Museumsdirektør  Glen  M. 
Leonard  pegede  imidlertid  på  at  første- 
præmievinderen, broder  Neal,  var  en 
selvlært  kunstner.  »Konkurrencen  var 
åben  for  alle  sdh-kunstnere,  hvadenten 
de  havde  modtaget  almindelig  undervis- 
ning eller  ej.  Vi  var  overraskede  over 
kvaliteten  af  de  indsendte  arbejder,  såvel 
som  over  emnerne  og  stilen«. 

Kunstnere  fra  USA  og  Canada,  Eu- 
ropa, Latinamerika,  Sydøstasien  og  Au- 
stralien deltog  i  konkurrencen.  En  dom- 
merkomite på  5  medlemmer  udvalgte 
250  finalister,  baseret  på  fotografier  og 
transparenter  af  billederne.  Den  endelige 
udvælgelse  blev  foretaget  ved  at  se  de 
originale  malerier  og  skulpturer  som  var 
sendt  til  Salt  Lake  City  gennem  distri- 
butionscentre. □ 


Pino  Drago  i  midten,  modtager  lykønskning 
for  sin  andenpræmie  i  Kirkens  internationale 
konkurrence  for  kunstnere,  af  ældste  Dean 
L.  Larsen.  Til  højre  ses  Glen  M.  Leonard, 
direktør  for  Kirkens  museum  for  kunst  og 
historie  som  stod  for  konkurrencen. 
Foto  af  John  Luke. 


Mon  han  savnes  hjemme  i  wardet? 
ja,  mon  ikke. 

Men  de  næste  to  år  er  det  undersøgere  og 
medlemmer  i  Manchester  Missionen,  der  får 
glæde  af  Richy  Vincent  Pedersens  gode 
humør  og  glade  smil. 

Han  kommer  oprindelig  fra  Århus,  men  er 
udsendt  fra  Kbhn  's  4.  ward 


KIRKElWr 


Århus  stavs  tempeltur 

med  de  unge  i  efterårsferien  den  18/10  -  23/10  1987 


Vi  startede  i  Horsens  med  at  læsse 
bussen  med  de  madvarer,  som 
skulle  bruges  på  turen;  det  var 
200  1.  sødmælk,  250  appelsinjuice,  30 
1.  blandet  saft  plus  diverse  brød,  pålæg 
og  kager. 

Bussen  kørte  fra  Horsens  kl.  15.25  til 
Fredericia,  hvor  vi  samlede  alle  fra  Oden- 
se, Sønderborg,  Esbjerg  og  Fredericia  op. 
Derfra  gik  turen  videre  til  Århus,  Viborg 
og  Frederikshavn.  Da  vi  havde  samlet 
de  sidste  op,  havde  vi  39  unge  med.  Vi 
skulle  nu  ned  til  færgen,  som  sejlede  kl. 
22.15.  Det  viste  sig,  at  der  var  dans 
ombord,  men  de  unge  ventede  pænt  til 
kl.  24.00,  før  de  gik  ind  i  diskoteket  for 
at  danse  til  vi  kom  til  Goteborg. 

Nu  gik  turen  opover  mod  Stockholm, 
men  efter  ca.  200  km  kørsel  trængte 
chaufføren  til  at  hvile  sig.  Medens  han 
hvilede  sig  lidt,  fik  de  unge  lov  til  at 
komme  ud  i  den  friske  svenske  morgen- 
luft og  strække  benene.  Klokken  var  da 
ca.  5.00. 

Vi  kørte  videre  til  badelandet  Gustav- 
svik,  hvor  der  blev  badet  i  ca.  fire  timer. 
Vi  var  ved  vandrehjemmet  kl.  18.30.  Der 
var  de  slet  ikke  klar  til  at  modtage  os, 
men  i  løbet  af  den  næste  time  havde 
alle  indrettet  sig. 

De  følgende  3  dage  var  vi  i  templet 
for  at  gøre  dåbsarbejde.  Vi  var  delt  op 
i  pige-  og  drengehold,  så  det  hold,  der 
var  ude,  blev  underholdt,  blandt  andet 
af  vores  dejlige  buschauffør,  som  vi  havde 
megen  glæde  af. 

Tirsdag  aften  havde  vi  besøg  af  tid- 
ligere missionspræsident  R.  Earl  Søren- 
sen til  fire-side.  Han  fortalte  om  sin  tid 
som  missionær  i  Danmark  i  årene  om- 
kring 1938,  og  hvordan  han  hjalp  med 
at  få  missionærerne  fra  Tyskland  og 
Holland  sendt  hjem,  og  hvordan  han  selv 
kom  hjem.  Det  var  en  meget  interessant 
aften. 

Onsdag  aften  underholdt  Birger  Sø- 
rensen og  Flemming  Bornemann.  De 
fortalte  om  deres  tid  og  oplevelser  som 


Bussen  læsses  før  turen 

missionærer  i  England.  Resten  af  aftenen 
gik  med  dans  og  gåtur  ned  til  byen. 

Torsdag  aften  pakkede  vi,  og  så  skulle 
der  ryddes  op,  gøres  rent,  bussen  blev 
læsset,  og  så  gik  turen  nedover  igen.  Efter 
tre  dages  dejligt  arbejde  i  templet,  hvor 
vi  mærkede  en  dejlig  ånd,  var  alle  glade 
og  tilfredse.  Vi  fik  ialt  døbt  4949,  fordelt 
på  3060  søstre  og  1889  brødre.  Jeg  tror 
også,  at  trætheden  var  ved  at  melde  sig, 
for  der  var  ikke  blevet  sovet  for  meget 
(højst  4  timer  pr.  døgn). 

Men  det  var  dejligt  at  se  det  sammen- 
hold, der  var  blevet  mellem  de  unge.  Det 
vil  kunne  styrke  dem  i  tiden  fremover. 
Da  vi  kom  til  Frederikshavn,  ventede 
man  med  burgere  til  os,  og  så  gik  turen 
ned  gennem  Jylland. 

Jeg  beder  til,  at  Gud  må  velsigne  og 
styrke  vores  unge  i  de  prøvelser,  de  bliver 
udsat  for  i  denne  verden,  for  vi  har  nogle 
dejlige  og  dannede  unge  mennesker.  , 
Bent  Fisker 

th. 

Det  var  en 
hård  tur 


XVI 

Minister  til 
juleudstilling 


1 december  havde  København  stav 
som  sædvanUg  arrangeret  en  storslået 
juleudstilling  på  Maglegårds  alle.  Når 
vi  nu  nævner  det  så  længe  efter  skyldes 
det  den  omstændighed,  at  man  havde 
formået  at  få  minister  for  økonomisk 
samordning  Erhard  Jakobsen  til  at  med- 
virke og  tænde  lysene  lørdag  den  5.  dec. 
kl.  16.00. 

Denne  medvirken  af  en  minister  skab- 
te stor  interesse  i  medierne  for  denne 
begivenhed.  Dvs.,  at  har  man  en  kendt 
personlighed  at  byde  på,  så  kan  man  få 
alle  i  tale.  Det  skaber  interesse  om  sagen 
og  vi  får  på  den  måde  en  positiv  omtale. 
Ydermere  gjorde  Erhard  Jakobsen  det 
virkeligt  godt  og  Berlingske  Tidende 
skrev  dagen  efter:  (citat) 

»'Aviserne  er  fyldte  med  elendigheder 
og  byder  ikke  på  megen  inspiration,  når 
det  gælder  det  glade  julebudskab.'  Det 
sagde  kirkeleder  Richard  Andersen  da 
han  i  går  talte  ved  åbningen  af  en 
juleudstilling  i  mormonernes  kirke  -  Jesu 
Kristi  Kirke  af  Sidste  Dages  Hellige  - 
i  Søborg. 

Til  gengæld  roste  minister  for  økono- 
misk samordning,  Erhard  Jakobsen 
(CD),  ved  åbningen  af  udstillingen  det 
arbejde,  der  udføres  af  mange  kirke-folk 
op  til  julen.  Specielt  i  en  tid  hvor  der 
ikke  er  mangel  på  'mørkemænd'  og  andre 
sortseere. 

Det  er  netop  tyve  år  siden,  at  Erhard 
Jakobsen  som  daværende  borgmester  i 
Gladsaxe  var  med  til  at  åbne  mormon- 
kirken i  Søborg.  I  går  var  gensynsglæden 
mellem  menigheden  og  ministeren  også 
stor,  da  Erhard  Jakobsen  officielt  åbnede 
udstillingen  -  bestående  af  bl.a.  en  ju- 
lekrybbe med  figurer  i  fuld  størrelse  uden 
for  kirken. 

Juleudstillingen  danner  under  temaet 
'Kristus  og  familien'  ramme  om  en 
mængde  aktiviteter  i  den  kommende  tid. 
Ikke  mindst,  fordi  den  mormonske  me- 
nighed herhjemme  mener,  at  familien 


Danmark  har  det  svært  for  tiden.  Mor- 
monerne håber,  at  udstillingen  kan  være 
med  til  at  give  den  kristne  tro  og  familien 
en  renæssance,  uden  at  det  behøver  at 
være  keddigt.than« 

Der  var  mange  der  fandt  vej  til  ud- 
stillingen og  lærte  noget  om  Jesu  Kristi 
Kirke  som  de  ikke  vidste.  Lad  os  håbe 


at  vi  kommer  til  at  se  nogle  af  dem  i 
årene  fremover,  så  vil  det  være  alle 
anstrengelserne  værd.  Der  ligger  nemlig 
et  meget  stort  arbejde  i  en  sådan  ud- 
stilling, alene  at  sætte  lysene  op  i  træerne 
er  en  kæmpeopgave,  men  det  var  meget 
smukt. 

Jørgen  Ljungstrøm 


